Virallinen lehti nro C 104 , 14/04/1999 s. 0135



B4-0111/99 Päätöslauselma Euroopan unionista tehdyn sopimuksen VI osaston mukaisen oikeus- ja sisäasioiden alan yhteistyön edistymisestä vuonna 1998 Euroopan parlamentti, joka - ottaa huomioon Euroopan unionista tehdyn sopimuksen K.6 artiklan, - ottaa huomioon neuvoston vuonna 1998 tekemät päätökset, joiden luettelo on tämän päätöslauselman liitteenä, A. ottaa huomioon, että entistä tiiviimmän yhteistyön kehittäminen oikeus- ja sisäasioiden aloilla muodostuu erittäin merkittäväksi, jos halutaan syventää Euroopan yhdentymistä, ja sillä on suuri merkitys kansalaisille, jotka vaativat päätöksenteolta entistä enemmän avoimuutta, B. ottaa huomioon, että tavoitteitaan toteuttaessaan unioni noudattaa läheisyysperiaatetta ja kunnioittaa jäsenvaltioidensa kansallista identiteettiä ja demokraattisiin periaatteisiin perustuvia hallitusjärjestelmiä, C. ottaa huomioon, että Eurooppa-neuvoston olisi raportoitava Euroopan parlamentille jokaisen kokouksensa jälkeen, D. ottaa huomioon, että EU-sopimuksen K.6 artiklan kolmannen kohdan mukainen vuosittainen keskustelu oikeus- ja sisäasioiden alojen toimenpiteiden toteuttamisessa tapahtuneesta edistymisestä on käytävä neuvoston kertomuksen pohjalta, E. ottaa huomioon, että Amsterdamin sopimuksessa määrätään Schengenin sopimuksen sisällyttämisestä Euroopan unioniin ja että neuvosto on aloittanut sen valmistelun; ottaa huomioon, että oikeusperustan vahvistamisella Schengenin sopimuksen puitteissa hyväksytyille määräyksille ja päätöksille on kauaskantoiset seuraukset yhteisön toimielinten osallistumiselle oikeudellisen kehyksen tulevaan kehitykseen, F. ottaa huomioon, että vapauteen, turvallisuuteen ja oikeuteen perustuvan alueen vaiheittaiseksi perustamiseksi Amsterdamin sopimuksella Euroopan yhteisön perustamissopimukseen sisällytettiin olennaisia toiminnan aloja, jotka aikaisemmin kuuluivat oikeus- ja sisäasioiden yhteistyöhön, G. ottaa huomioon, että Amsterdamin sopimuksen voimaantulon jälkeen parlamentin valvontaa Euroopan tasolla sekä kansallisesti on vahvistettava entisestään jatkuvalla tietojen vaihdolla sekä strategisten asiakirjojen valmisteluvaiheessa että erityisten lainsäädäntötoimien tarkastelussa, H. ottaa huomioon, että Euroopan parlamentin osallistuminen on rajoitettu vähintään viiden vuoden siirtymäkauden ajan pelkästään oikeuteen tulla kuulluksi, I. katsoo, että unionin sitovien demokraattisten periaatteiden olisi kannustettava neuvostoa ottamaan lainsäädäntöä koskevia päätöksiä tehdessään huomioon Euroopan parlamentin kanta, J. ottaa huomioon, että Euroopan parlamentti kehotti 12. joulukuuta 1996 Euroopan unionista tehdyn sopimuksen VI osaston mukaisen oikeus- ja sisäasioiden alan yhteistyön edistymisestä vuonna 1996 antamassaan päätöslauselmassa ((EYVL C 20, 20.1.1997, s. 185.)) neuvoston puheenjohtajavaltiota: - laatimaan jokaisen uuden puheenjohtajakauden alussa kirjallisen tiedotteen kansalaisvapauksien ja sisäasiain valiokunnalle, - keskustelemaan kyseisen valiokunnan jäsenten kanssa ennen kutakin neuvoston kokousta (myös ennen epävirallista neuvoston kokousta), - välittämään kaikki päätösluonnokset (yhteinen toiminta, päätöslauselma, yleissopimus jne.) Euroopan parlamentille lausuntoa varten, - huolehtimaan siitä, että neuvosto ottaa Euroopan parlamentin lausunnot huomioon päätöksiä tehdessään, - tiedottamaan neuvoston kokousten jälkeen kansalaisvapauksien ja sisäasiain valiokunnalle niistä tuloksista, joihin kokouksessa päädyttiin, myös Euroopan parlamentin antamien lausuntojen osalta, K. ottaa huomioon, että neuvosto ei ole lähestulkoonkaan suostunut parlamentin pyyntöihin ja EU-sopimuksen K.6 artiklan ensimmäisen kohdan määräyksiä, joiden mukaan kansalaisvapauksien ja sisäasiain valiokunnalle on annettava tietoja ennen jokaista oikeus- ja sisäasiainministerien neuvoston kokousta ja niiden jälkeen, ei ole tähän mennessä noudatettu; 1. Pitää riittämättömänä valmistautumista työhön, jolla pyritään luomaan vapauteen, turvallisuuteen ja oikeuteen perustuva alue, ja on huolissaan siitä, - että neuvosto ei vuonna 1998 kyennyt laatimaan yhtenäistä turvapaikanhakua ja maahanmuuttoa tai rikosoikeudellista yhteistyötä koskevaa strategiaa Amsterdamin sopimuksessa määriteltyjen tavoitteiden mukaisesti, - että Schengenin säännösten sisällyttämiseen osaksi unionia liittyvä työ ei ole vielä läheskään tehty, - ei ole vielä selkeää suunnitelmaa Europolin toiminnallisesta tehtävästä tai sisäisistä säännöistä eikä oikeudellisen ja parlamentaarisen valvonnan vahvistamisesta yhteisössä tai jäsenvaltioissa; 2. Pitää Euroopan unionista tehdyn sopimuksen vastaisena, että K.6 artiklan ensimmäisessä kohdassa määrätystä säännöllisestä tiedottamisesta Euroopan parlamentille, erityisesti neuvoston kokousten ja neuvoston epävirallisten tapaamisten valmisteluun ja tuloksiin liittyen, ei ole huolehdittu; 3. Vaatii, että kansalaisvapauksien ja sisäasioiden valiokunta voi lähettää tarkkailijan oikeus- ja sisäasioita käsittelevään neuvostoon; 4. Katsoo, että Luxemburgin puheenjohtajakaudella aloitettua käytäntöä, jonka mukaan Euroopan parlamenttia kuullaan Euroopan unionista tehdyn sopimuksen 39 artiklan uuden sanamuodon (Amsterdamin sopimus) mukaisesti, on noudatettava kunnes Amsterdamin sopimus tulee voimaan; 5. Pyytää neuvostoa ottamaan huomioon parlamentin lausunnon tehdessään lainsäädäntöä koskevia päätöksiä EY:n perustamissopimuksen IV osaston uuden version nojalla; 6. Kehottaa uudelleen neuvostoa antamaan Euroopan parlamentille puolen vuoden välein kirjallisen kertomuksen K.6 artiklan mukaisesti käytävää vuosittaista keskustelua varten (19. maaliskuuta 1998 tehdyn päätöksen mukaisesti ((Oikeus- ja sisäasiain neuvoston päätös, asiak. 6889/98 (Lehdistötiedote 73), s. 4, päätelmä iii) «YOS-asioita koskevan tilanneselvityksen antamista kunkin puheenjohtajakauden loppupuolella. Asiakirja laadittaisiin puheenjohtajavaltion johdolla ja sitä voitaisiin tarvittaessa täydentää YOS-asioita selittävillä julkaisuilla, käytettävissä olevat resurssit huomioon ottaen».))); 7. Kehottaa neuvostoa muuttamaan, Amsterdamin sopimuksen voimaantulon jälkeen, EU-sopimuksen K.3 artiklan nojalla annettujen tai vielä neuvoteltavana olevien säädösten oikeudellista muotoa ja varmistamaan Euroopan parlamentin asianmukaisen osallistumisen; 8. Toivoo, että neuvoteltaisiin toimielinten välinen sopimus siirtymäajan aikana käytävän vuoropuhelun järjestämiseksi Euroopan parlamentin, komission ja neuvoston välillä; 9. On huolissaan siitä, että tähän mennessä ei ole onnistuttu tekemään ehdotusta neuvoston päätökseksi oikeusperustan määrittämisestä Schengenin säännöstölle; katsoo, että vetoaminen koko säännöstön kolmanteen pilariin siirtävään lausekkeeseen merkitsisi vakavaa institutionaalista ja poliittista tappiota ja vaarantaisi parlamentaarisen ja oikeudellisen valvonnan; kehottaa komissiota aloitteellisuuteen umpikujasta pääsemiseksi; 10. Katsoo, että Euroopan parlamenttia olisi kuultava Schengenin säännöstön sisällöstä ja ehdotuksesta päätökseksi sen sisällyttämisestä perussopimukseen, koska tällä päätöksellä luodaan oikeusperusta tuleville säännöksille ja koska se määrää siten myös yhteisön toimielinten roolin; 11. Pitää tervetulleena unionin itälaajentumisen yhteydessä tehtyjä aloitteita, jotka koskevat hakijamaiden toimivaltaisten viranomaisten ottamista mukaan oikeudelliseen yhteistyöhön, rikollisuuden torjuntaan, rajojen ylittämiseen, turvapaikka- ja maahanmuuttopolitiikkojen yhdenmukaistamiseen ja lain voiman vahvistamiseen demokraattisissa yhteiskunnissa; 12. Pitää erityisen myönteisenä järjestäytyneen rikollisuuden torjuntaa koskevan liittymistä edeltävän sopimuksen tekemistä hakijamaiden kanssa, ja kehottaa tutkimaan, miten hakijamaat saataisiin mukaan oikeudellisen yhteistyön edistämiseen tähtääviin toimenpide- ja koulutusohjelmiin; 13. Katsoo, että oikeudellisen yhteistyön on edistyttävä nopeammin, jotta tarpeellinen siviili- ja rikosoikeudellinen alue toteutuisi ja jotta siten turvattaisiin vapaus ja turvallisuus, jota Euroopan unionin kansalaisilla on oikeus odottaa laajentuneessa Euroopassa; 14. Kehottaa erityisesti ponnistelemaan, jotta poistettaisiin esteet yhteistyöltä oikeusasioissa, ja lisäämään ponnisteluja Euroopan oikeudellisen verkoston perustamiseksi tavoitteena korvata perinteisen keskinäisen oikeusavun menettelytavat asianomaisten viranomaisten suoralla yhteydenpidolla; 15. Pahoittelee, ettei turvapaikka-, maahanmuutto- ja pakolaispolitiikan alalla ole annettu säädöksiä; 16. Tunnustaa, että puheenjohtajavaltio Itävalta on antanut maahanmuutto- ja turvapaikkapolitiikkaa koskevalla toimintasuunnitelmallaan kaivatun sysäyksen keskustelulle yleisestä julkisesta Euroopan tason strategiasta näillä alueilla; vaatii, että Euroopan parlamenttia kuullaan viipymättä tästä toimintasuunnitelmasta; 17. Ottaa huomioon ehdotukset, joissa tunnustetaan yhteisen ja tasapainoisen politiikan tarve maahanmuutto- ja turvapaikkakysymyksissä sekä tarve yhtenäistää menettelyjä turvapaikkahakemusten käsittelyn parantamiseksi ja laittoman maahanmuuton verkkojen vastustamiseksi; 18. Toistaa jälleen tukevansa pakolaisten oikeusasemaa koskevaa Geneven yleissopimusta vuodelta 1951 sekä sen tulkintaa YK:n pakolaisasiain päävaltuutetun menettelyohjeiden mukaisesti; 19. Kannattaa - ottaen huomioon, että Geneven pakolaisyleissopimus käsittää vain perinteiset turvapaikkaperusteet - uuden, Geneven sopimusta täydentävän välineen käyttöönottoa pakolaisten suojelemiseksi; 20. Pyytää, että Eurodac-yleissopimuksen soveltamisala ulotetaan laittomiin maahanmuuttajiin; 21. Toteaa tyytyväisenä, että Europol-yleissopimus tuli voimaan 1. lokakuuta 1998, ja kehottaa neuvostoa toteuttamaan viipymättä toimia, jotta Europol voisi aloittaa toimintansa; 22. Kehottaa neuvostoa painokkaasti aloittamaan viipymättä ja määrätietoisesti Amsterdamin sopimuksen voimaantulon jälkeen Europolin edelleen kehittämisen EU-sopimuksen 30 artiklan uuden sanamuodon mukaisesti; 23. Pahoittelee syvästi, että siirtymään joutuneille henkilöille myönnettävästä tilapäisestä suojasta ei ole vieläkään annettu säädöstä, ja kehottaa neuvostoa sopimaan erityisesti poikkeuksellisen suuresta pakolaistulvasta aiheutuvan vastuun tasapuolisesta jakamisesta; 24. Pahoittelee viivästymistä useiden yleissopimusten ratifioinnissa ja kehottaa komissiota kasaantuneen viiveen umpeen kuromiseksi ja nykyisen oikeudellisen epävarmuuden voittamiseksi esittämään hyvissä ajoin ennen Amsterdamin sopimuksen voimaantuloa ja viimeistään ennen vuoden 1999 loppua tarpeelliset lainsäädäntöehdotukset Euroopan unionin jäsenvaltioiden välisen luovuttamista koskevan yleissopimuksen ((Allekirjoitettu 27. syyskuuta 1996.)) muuttamisesta «kehyspäätökseksi» ja seuraavien päätösten muuttamisesta yhteisön toimenpiteiksi: - yleissopimus tietotekniikan käytöstä tullialalla ((Allekirjoitettu 26. heinäkuuta 1995.)) - pöytäkirja Euroopan yhteisöjen taloudellisten etujen suojaamista koskevaan yleissopimukseen ((Allekirjoitettu 27. syyskuuta 1996.)) - pöytäkirja, joka koskee Euroopan yhteisöjen tuomioistuimen ennakkoratkaisuin tapahtuvaa tulkintaa Euroopan yhteisöjen taloudellisten etujen suojaamista koskevasta yleissopimuksesta ((Allekirjoitettu 29. marraskuuta 1996.)) - pöytäkirja, joka koskee tietotekniikan käyttöä tullialalla koskevan yleissopimuksen tulkintaa Euroopan yhteisöjen tuomioistuimen antamilla ennakkoratkaisuilla ((Allekirjoitettu 29. marraskuuta 1996.)) - yleissopimus oikeudenkäynti- ja muiden asiakirjojen tiedoksiannosta Euroopan unionin jäsenvaltioissa siviili- tai kauppaoikeudellisissa asioissa ((Allekirjoitettu 26. toukokuuta 1997.)) - pöytäkirja oikeudenkäynti- ja muiden asiakirjojen tiedoksiannosta Euroopan unionin jäsenvaltioissa siviili- tai kauppaoikeudellisissa asioissa tehdyn yleissopimuksen tulkitsemisesta Euroopan yhteisöjen tuomioistuimessa ((Allekirjoitettu 26. toukokuuta 1997.)) - sellaisen lahjonnan, jossa on osallisina Euroopan yhteisöjen virkamiehiä tai Euroopan unionin jäsenvaltioiden virkamiehiä, torjumista koskeva yleissopimus ((Allekirjoitettu 26. toukokuuta 1997.)) - toinen pöytäkirja Euroopan yhteisöjen taloudellisten etujen suojaamista koskevaan yleissopimukseen ((Allekirjoitettu 19. kesäkuuta 1997.)) - tulliviranomaisten keskinäisestä avunannosta ja yhteistyöstä tehty yleissopimus ((Allekirjoitettu 18. joulukuuta 1997.)) - yleissopimus tuomioistuimen toimivallasta sekä tuomioiden tunnustamisesta ja täytäntöönpanosta avioliittoasioissa ((Allekirjoitettu 28. - 29. toukokuuta 1998.)); Institutionaaliset näkökohdat 25. Katsoo, että Amsterdamin sopimuksen voimaantulo pakottaa toimielimet, erityisesti neuvoston, muuttamaan työskentelytapojaan oleellisesti ja lisäämään avoimuutta koko päätöksentekoprosessissa, koski se sitten uusia toimintasuunnitelmia tai erityisiä lainsäädäntötoimenpiteitä; 26. Päättää järjestää maaliskuussa 1999 parlamenttien välisen konferenssin, jossa käsitellään jäsenvaltioiden parlamenttien ja kansalaisyhteiskunnan edustajien kanssa luonnosta toimintasuunnitelmaksi Wienissä 11. ja 12. joulukuuta 1998 kokoontuneen Eurooppa-neuvoston hyväksymän vapauteen, turvallisuuteen ja oikeuteen perustuvan alueen luomiseksi; 27. Päättää pidättyä ottamasta kantaa teksteihin, joita neuvosto sille esittää, ennen kuin kansallisten parlamenttien asemaa koskeva Amsterdamin sopimuksessa määrätty kuuden viikon aika on päättynyt; kehottaa kansallisia parlamentteja osallistumaan tieto- ja varoitusjärjestelmän luomiseen päätöksenteon seuraamiseksi näillä alueilla; 28. Pitää toivottavana, että parlamentin uuden toimikauden alusta lähtien pidetään säännöllisiä kokouksia kansalaisvapauksien ja sisäasiain valiokunnan ja sisä- ja oikeusasioita käsittelevän neuvoston välillä viimemainitun epävirallisten kokousten aikana ja helpotetaan siten poliittisten päätöksentekijöiden vuoropuhelua ilman byrokratian painolastia; 29. Kehottaa komissiota esittämään arvion näiden uusien valtuuksien vaikutuksesta komissioon kollegiona (yhden komission jäsenen nimittäminen vastaamaan vapauteen perustuvasta alueesta), hallintoon (yhden tai useamman pääosaston perustaminen keskittämään nykyisin hajallaan olevia tehtäviä) ja toiminnallisiin komiteoihin, elimiin ja rakenteisiin (Schengenin tietojärjestelmä) sekä ryhtymään toimiin, joita tarvitaan tämän työn toteuttamiseen; 30. Kehottaa puhemiestään välittämään tämän päätöslauselman neuvostolle ja komissiolle sekä jäsenvaltioiden hallituksille ja parlamenteille. LIITE I NEUVOSTON VUONNA 1998 TEKEMÄT PÄÄTÖKSET: - Irakista ja sen lähialueelta tulevien maahanmuuttajien suurta määrää koskeva Euroopan unionin toimintasuunnitelma ((5573/98 ASIM 13 EUROPOL 12 PESC 27 COMEM 4 COSEE 4, 26.1.1998.)) - neuvoston 19. maaliskuuta 1998 tekemä päätös yhtenäisen oleskelulupien kaavan painofilmien valmistuksesta aiheutuvien kustannusten jakamisesta ((EYVL L 99, 31.3.1998, s. 1. )) - tiedonvaihto turvapaikka- ja maahanmuuttoasioissa ((6012/98 ASIM 35, 10295/2/97 ASIM 162 REV 2 - 7341/6/97 ASIM 73 REV 6, 19.3.1998.)) - päätelmät G8-maiden järjestäytyneestä rikollisuudesta antamasta 40 suosituksesta, terrorismista annetuista 25 suosituksesta ja kehittynyttä teknologiaa hyödyntävää rikollisuutta koskevista 10 periaatteesta ((6448/98 CK4 13, 19.3.1998.)) - yhteinen toiminta 19 päivältä maaliskuuta 1998, jonka neuvosto on hyväksynyt Euroopan unionista tehdyn sopimuksen K.3 artiklan perusteella turvapaikka- ja maahanmuuttopolitiikan sekä ulkorajojen ylittämisen aloilla toteutettavasta koulutus-, vaihto- ja yhteistyöohjelmasta (Odysseus-ohjelma) ((EYVL L 99, 31.3.1998, s. 2.)) - kadonneet henkilöt ja tunnistamattomat ruumiit ((6274/98 ENFOPOL 33, 8990/97 ENFOPOL 138, 19.3.1998.)) - kertomus tullivalvonnan yhteisistä toimista vuonna 1997 ((6339/98 ENFOCUSTOM 12, 5317/1/98 ENFOCUSTOM 4 REV 1, 19.3.1998.)) - Europolin huumeyksikkö: a) toimintakertomus vuodelta 1997 ((6369/98 EUROPOL 32, 5587/98 EUROPOL 14, 19.3.1998.)) b) työohjelma vuodelle 1998 ((5739/1/98 EUROPOL 18 REV 1, 19.3.1998.)) - Europol a) Europolin atk-järjestelmää koskeva väliaikaisratkaisu ((11220/1/97 EUROPOL 56 REV 1, 19.3.1998.)) b) Europolin unionin ulkopuolisilta valtioilta ja elimiltä saamien tietojen vastaanottamista koskevat säännöt ((6660/98 EUROPOL 38, 19.03.1998.)) c) luottamuksellisuutta koskevat säännöt ((5694/2/98 EUROPOL 17 REV 2, 19.3.1998.)) - yhteinen toiminta 19 päivältä maaliskuuta 1998, jonka neuvosto on hyväksynyt Euroopan unionista tehdyn sopimuksen K.3 artiklan perusteella järjestäytyneen rikollisuuden torjunnasta vastaaville henkilöille tarkoitetun vaihto-, koulutus- ja yhteistyöohjelman perustamisesta (Falcone-ohjelma) ((6796/98 CRIMORG 39, 6708/98 CRIMORG 38, 19.3.1998.)) - yhteinen toiminta 27 päivältä huhtikuuta 1998, jonka neuvosto on hyväksynyt Euroopan unionista tehdyn sopimuksen K.3 artiklan perusteella jäsenvaltioissa tilapäistä suojelua nauttivia, siirtymään joutuneita henkilöitä sekä turvapaikanhakijoita koskevien erityishankkeiden rahoittamisesta ((EYVL L 138, 9.5.1998, s. 6.)) - yhteinen toiminta 27 päivältä huhtikuuta 1998, jonka neuvosto on hyväksynyt Euroopan unionista tehdyn sopimuksen K.3 artiklan perusteella turvapaikanhakijoita ja pakolaisia koskevien erityishankkeiden rahoittamisesta ((EYVL L 138, 9.5.1998, s. 8.)) - vuosittainen arvio terrorismin uhasta ((7607/ ENFOPOL REV, 28.5.1998.)) - terrorismin rahoitus ((6142/2/98 ENFOPOL 29 REV 2, 28.5.1998.)) - kertomus DNA-analyysitulosten vaihdosta 9 päivänä kesäkuuta 1997 annetun neuvoston päätöslauselman täytäntöönpanosta ((7471/98 ENFOPOL 47, 28.5.1998.)) - kertomus jalkapallohuliganismin ehkäisemisestä ja hillitsemisestä kokemusten vaihdon, stadionille pääsyn kieltämisen ja tiedotusvälineitä koskevan politiikan avulla 9 päivänä kesäkuuta 1997 annetun neuvoston päätöslauselman täytäntöönpanosta ((7813/98 ENFOPOL 60, 28.5.1998.)) - neuvoston päätelmät salauksesta ja rangaistuskäytännöistä ((8116/1/98 ENFOPOL 69 REV 1, 28.5.1998.)) - yhteinen toiminta 26 päivältä toukokuuta 1997, jonka neuvosto on hyväksynyt Euroopan unionista tehdyn sopimuksen K.3 artiklan perusteella kertomuksesta yhteistyöstä yleisen järjestyksen ja turvallisuuden alalla ((7857/98 ENFOPOL 64, 7386/98 ENFOPOL 45, 28.5.1998.)) - yhteinen toiminta 15 päivältä heinäkuuta 1996, jonka neuvosto on hyväksynyt Euroopan unionista tehdyn sopimuksen K.3 artiklan perusteella neuvoston kertomuksesta rasismin ja muukalaisvihan vastaisesta toiminnasta ((7808/1/98 JUSTPEN 44 REV 1, 28.5.1998.)) - neuvoston 28 päivänä toukokuuta 1998 antama suositus väärennösten paljastamiseen käytettävästä laitteistosta Euroopan unionin rajanylityspaikoilla ((EYVL C 189, 17.6.1998 s. 19.)) - Euroopan unionista tehdyn sopimuksen K.3 artiklan perusteella tullihallintojen keskinäisestä avunannosta ja yhteistyöstä tehdyn yleissopimuksen selitysmuistio ((7529/1/98 ENFOCUSTOM 24 REV 1, 28.5.1998.)) - tullihallintojen keskinäisestä avunannosta ja yhteistyöstä 18 päivänä joulukuuta 1998 tehdyn yleissopimuksen selitysmuistio ((EYVL C 189, 17.6.1998, s. 1.)) - tietotekniikan käyttöä tullialalla koskevan yleissopimuksen 16 artiklassa asetetun komitean työjärjestys (CIS-yleissopimus) ((5913/2/98 ENFOCUSTOM 8 REV 2, 28.5.1998.)) - kertomus poliisi- ja tulliviranomaisten välisistä sopimuksista huumausaineiden torjumiseksi 29 päivänä marraskuuta 1996 annetun päätöslauselman täytäntöönpanosta ((7403/98 ENFOCUSTOM 22 ENFOPOL 46 CRIMORG 51, 28.5.1998.)) - neuvoston säädös, annettu 28 päivänä toukokuuta 1998, Euroopan unionista tehdyn sopimuksen K.3 artiklan perusteella yleissopimuksen tekemisestä tuomioistuimen toimivallasta sekä tuomioiden tunnustamisesta ja täytäntöönpanosta avioliittoasioissa ((EYVL C 221, 16.7.1998, s. 1.)) - selitysmuistiot seuraavista aiheista: . edellä mainittu yleissopimus ((EYVL C 221, 16.7.1998, s.27.)) . pöytäkirja, joka on laadittu Euroopan unionista tehdyn sopimuksen K.3 artiklan perusteella edellä mainitun yleissopimuksen tulkitsemista Euroopan yhteisöjen tuomioistuimessa ((EYVL C 221, 16.7.1998, s. 65.)) - neuvoston tiedonanto yhtenäisestä oleskelulupien kaavasta ((EYVL C 193, 19.6.1998.)) - järjestäytynyttä rikollisuutta koskeva, liittymistä edeltävä sopimus Euroopan unionin jäsenvaltioiden ja Keski- ja Itä-Euroopan hakijamaiden sekä Kyproksen kanssa ((EYVL C 220, 15.7.1998, s. 1.)) - luettelo EU:n ja sen jäsenvaltioiden oikeus- ja sisäasioiden alan säännöstöstä (tilanne 30. maaliskuuta 1998) ((6473/3/98 JAI 7 ELARG 51 REV 3 (COREPER), 3.6.1998.)) - Cardiffin Eurooppa-neuvostolle annettu tilanneselvitys järjestäytyneen rikollisuuden vastaisen toimintasuunnitelman suositusten täytäntöönpanosta ((7303/4/98 CRIMORG 45 REV 4, 9178/98 CRIMORG 90, 8. - 9.6.1998.)) - Eurooppa-neuvostolle annettu selvitys, jossa käsitellään huumausaineisiin ja huumekysymyksiin liittyvää toimintaa Yhdistyneen kuningaskunnan puheenjohtajakaudella ja joka sisältää vuoden 1999 jälkeisen EU:n huumausainestrategian tärkeimmät tekijät ((7930/2/98 CORDROGUE 26 SAN 80 PESC 118 ENFOPOL 70 REV 2, 8. - 9.6.1998.)) - neuvoston säädös, annettu 17 päivänä kesäkuuta 1998, ajokieltoa koskevan yleissopimuksen tekemisestä ((EYVL C 216, 10.7.1998, s. 1.)) - kertomus oikeudellisten tietojärjestelmien alan toiminnasta vuoden 1998 ensimmäisen puoliskon aikana ((8287/98 JURINFO 8, 29.6.1998.)) - yhteinen toiminta 29 päivältä kesäkuuta 1998, jonka neuvosto on hyväksynyt Euroopan unionista tehdyn sopimuksen K.3 artiklan perusteella Euroopan unionin oikeus- ja sisäasioiden alan säännöstön hyväksymistä, soveltamista ja tosiasiallista täytäntöönpanoa unionin jäsenyyttä hakeneissa maissa koskevan yhteisen arviointijärjestelmän perustamisesta ((EYVL L 191, 7.7.1998, s. 8.)) - yhteinen toiminta 29 päivältä kesäkuuta 1998, jonka neuvosto on hyväksynyt Euroopan unionista tehdyn sopimuksen K.3 artiklan perusteella rikosasioissa annettavassa keskinäisessä oikeusavussa noudatettavista hyvistä toimintatavoista ((EYVL L 191, 7.7.1998, s. 1.)) - yhteinen toiminta 29 päivältä maaliskuuta 1998, jonka neuvosto on hyväksynyt Euroopan unionista tehdyn sopimuksen K.3 artiklan perusteella Euroopan oikeudellisen verkoston perustamisesta ((EYVL L 191, 7.7.1998, s. 4.)) - Europolin huumeyksikön osallistuminen CIREFIn kokouksiin ((9595/98 CIREFI 46 EUROPOL 66, 29.6.1998.)) - CIREFI-tietojenvaihdon yhteiset periaatteet ((9987/98 CIREFI 48, 13. -14.7.1998.)) - Europol: vuoden 1999 talousarvio ((11135/98 EUROPOL 100, 24.9.1998.)) - raportti Europolin huumeyksikön toiminnasta (1.1. - 30.6.1998) - puolivuotisraportti ((10954/98 EUROPOL 97, 10140/1/98 EUROPOL 72 REV 1, 24.9.1998.)) - Europolin johtajan valtuuksien käyttäminen Europol-yleissopimuksen voimaantulon jälkeen ((11272/98 EUROPOL 103, 10569/98 EUROPOL 77 REV 3, 24.9.1998.)) - TECS-hankkeen strategisen johdon siirtäminen Europolin hallintoneuvostolle ((10970/98 EUROPOL 98, 10602/98 EUROPOL 78, 24.9.1998.)) - Europolin atk-järjestelmä (TECS) - kausikertomus ((10724/1/98 EUROPOL 83 REV 1, 11197/98 EUROPOL 101, 24.9.1998.)) - selitysmuistio lahjonnan torjumista koskevasta yleissopimuksesta ((9016/1/98 JUSTPEN 61 REV 1, 24.9.1998.)) - Europol: Europol-yleissopimuksen voimaantulon valmistelu ((10950/2/98 EUROPOL 96 REV 2.)) - järjestäytynyttä rikollisuutta koskeva, liittymistä edeltävä sopimus Euroopan unionin jäsenvaltioiden ja Keski- ja Itä-Euroopan hakijamaiden sekä Kyproksen kanssa ((10903/1/98 CRIMPORG 129 PECOS 112 REV 1.)) - neuvoston päätelmät lapsipornografian vastaisesta toiminnasta ((Lehdistötiedote 322 (11802/98).)) - neuvoston säädös, jolla luodaan Europolin suhteita kolmansiin valtioihin ja Euroopan unioniin kuulumattomiin elimiin koskevat säännöt ((10889/98 EUROPOL 94.)) - neuvoston säädös, jolla vahvistetaan säännöt Europolille kolmansilta osapuolilta peräisin olevien tietojen vastaanottamisesta ((10887/98 EUROPOL 92.)) - neuvoston säädös sääntöjen vahvistamisesta Europolin tietojen luottamuksellisuuden turvaamiseksi ((10884/98 EUROPOL 89.)) - neuvoston säädös analyysitarkoituksiin perustettuihin Europolin tiedostoihin sovellettavista säännöistä ((10882/98 EUROPOL 87.)) - yhteinen toiminta 3 päivältä joulukuuta 1998, jonka neuvosto on hyväksynyt Euroopan unionista tehdyn sopimuksen K.3 artiklan perusteella rahanpesusta, rikoksentekovälineiden ja rikoksen tuottaman hyödyn tunnistamisesta, jäljittämisestä, jäädyttämisestä, takavarikosta ja menetetyksi tuomitsemisesta ((EYVL L 333, 9.12.1998, s. 1.)) - vastaus Euroopan parlamentin puhemiehen kirjeeseen, päivätty 13. heinäkuuta 1998 (niihin valtioihin sovellettavat uudet säännöt, joiden kansalaisilta vaaditaan viisumi) ((10642/98 PE-L 88 ASIM 187 VISA 15.)) - KIE-maiden ja Kyproksen osallistuminen tilastotietojen vaihtoon CIREFIn puitteissa ((12414/98 CIREFI 61.)) - neuvoston päätös, tehty 3 päivänä joulukuuta 1998, yhtenäisen oleskeluluvan kaavan mukaisen lomakkeen täyttämistä koskevista yhteisistä säännöistä ((EYVL L 333, 9.12.1998, s. 8.)) - menetelmien kehittäminen muukalaisvihaan, rasismiin ja antisemitismiin liittyvien rikosten rekisteröimiseksi ((12132/98 EUROPOL 111 REV1 + COR 1 (en).)) - yhteinen toiminta 3 päivältä joulukuuta 1998, jonka neuvosto on hyväksynyt Euroopan unionista tehdyn sopimuksen K.3 artiklan perusteella eurooppalaisen kuvantallennusjärjestelmän (FADO) perustamisesta ((EYVL L 333, 9.12.1998, s. 4.)) - sellaisen lahjonnan, jossa on osallisina Euroopan yhteisöjen virkamiehiä tai Euroopan unionin jäsenvaltioiden virkamiehiä, torjumista koskeva yleissopimus (selitysmuistio) (neuvoston 3 päivänä joulukuuta 1998 hyväksymä teksti) ((EYVL C 391, 15.12.1998, s. 1.)) - vastuuvapauden myöntäminen Europolin huumeyksikön koordinaattorille ((12632/1/98 EUROPOL 113 REV 1.)) - Europolin työohjelma vuodeksi 1999 ((12842/1/99 EUROPOL 114 REV 1.)) - Europolin henkilöstösäännöt ((12081/2/98 EUROPOL 109 REV 2.)) - neuvoston päätös, jolla annetaan Europolin tehtäväksi käsitellä sellaisia terrorismiin liittyviä rikoksia, jotka kohdistuvat tai saattavat kohdistua henkeen, fyysiseen koskemattomuuteen, vapauteen tai omaisuuteen ((12643/2/98 EUROPOL 115 REV 2 ja 12913/98 EUROPOL 118.)) - neuvoston selonteko 20 päivänä joulukuuta 1996 hyväksytyn, oikeusviranomaisten toimintaa järjestäytyneen rikollisuuden torjunnassa koskevan päätöslauselman toimeenpanosta ((9258/3/98 CRIMORG 96 REV 3.)) - aineksia EU:n strategiaan rikollisuuden torjumiseksi kehittynyttä tekniikkaa hyväksi käyttäen ((11893/2/98 CRIMORG 157 REV 2 + REV 3(S).)) - Europolin ja Europolin huumeyksikön toiminnan rahoitus vuonna 1999 ((13476/1/98 EUROPOL 120 REV 1.)) - Europol-yleissopimuksen 2 artiklassa tarkoitetussa liitteessä olevan «ihmiskaupan» määritelmän täydentäminen ((12367/2/98 EUROPOL 111 REV 2 ja 12902/98 EUROPOL 117.)) - yleissopimus tietotekniikan käytöstä tullialalla ja liittyen 13 päivänä maaliskuuta 1997 annettuun neuvoston asetukseen (EY) N:o 515/97 ((12861/98 ENFOCUSTOM 63.)) - Europolin tehtävät rahan ja maksuvälineiden väärentämisen torjunnassa ((10708/4/98 EUROPOL 80 REV 4 + COR 1(en).)) - asekauppaa koskeva suositus ((11071/2/98 ENFOPOL 101 REV 2 12875/98 ENFOPOL 121.)) - tilanneselvitys Wienin Eurooppa-neuvostolle järjestäytyneen rikollisuuden torjunnasta ((13879/98 CRIMORG 196 - 11571/4/98 CRIMORG 141 REV 1.)) - neuvoston ja komission toimintasuunnitelma parhaista käytännöistä Amsterdamin sopimuksen määräysten täytäntöönpanemiseksi vapauteen, turvallisuuteen ja oikeuteen perustuvan alueen toteuttamista koskevilta osin ((13843/98 JAI 40 - 13844/98 JAI 41.)) - huumausaineita ja huumeisiin liittyviä kysymyksiä koskeva kertomus Wienin Eurooppa-neuvostolle ((13884/98 CORDROGUE 79 - 12334/1/98 CORDROGUE 65 CORDROGUE ( SAN 156 PESC 272 ENFOPOL 117 REV 1.)) - neuvoston päätöslauselma, annettu 21 päivänä joulukuuta 1998, järjestäytyneen rikollisuuden ehkäisemisestä osana sen torjuntaa koskevan kokonaisvaltaisen strategian laatimista ((EYVL C 408, 29.12.1998, s. 1.)) - yhteinen toiminta 21 päivältä joulukuuta 1998, jonka neuvosto on hyväksynyt Euroopan unionista tehdyn sopimuksen K.3 artiklan perusteella rikollisjärjestöön osallistumisen kriminalisoinnista Euroopan unionin jäsenvaltioissa ((EYVL L 351, 29.12.1998, s. 1.)) - selonteko oikeudellisten tietojärjestelmien alan toiminnasta vuoden 1998 toisella puoliskolla ((12189/98 JURINFO 25 + COR 1 (en).)) - yhteinen toiminta 22 päivältä joulukuuta 1998, jonka neuvosto on hyväksynyt Euroopan unionista tehdyn sopimuksen K.3 artiklan perusteella lahjonnasta yksityisellä sektorilla ((EYVL L 358, 31.12.1998, s. 2.)) - kolmannen pilarin tullitietojärjestelmän (CIS) tekniset vaatimukset ((12195/98 ENFOCUSTOM 56.))